
Ac  velut  in  somnis,  oculos  ubi  languida  pressit 
Nocte  quies,  necquicquam  avidos  extendere  cursus 
V elle  videmur,  et  in  mediis  conatibus  aegri 
Succidimus ;  non  lingua  valet,  non  corpore  notae 
Sufficiunt  vires,  nec  vox  nec  verba  sequuntur. 

HISTORIA. 

Ctr^cum  nomen  A7roxrAnfta  apud  Hippocra¬ 
tem,  Aret/EUm,  aliosque  auctores  Cnecos  in¬ 
venitur,  et  ab  oc7roTr\r\<r<ru)  quod  percutere  signi¬ 
ficat,  derivatum  est  ;  atque  apud  Latinos  sub 
nominibus  Sideratio,  Percussio,  Ictus  sanguinis, 
&.c. 

Eutropius,  mentionem  faciens  de  Apoplexia 
Veri  Antonini,  proximum  eorum  adhibet  *. 

A  Sub 


*  “  Quod  Verus  Antoninus,  cum  fratre  in  vehiculo  se¬ 
dens,  obiret  subito,  sanguine  icttis,  casu  morbi,  quem  Graen 
A*-o7tA«£A  vocant.”  Hist,  Hom.  lib.  vi  ii. 

Sub  capite  Resolutionis  Nervorum  depingi* 
tur  haec  valetudo  a  Celso,  hisce  verbis :  “  Sed 
interdum  tota  corpora,  interdum  partes  infestat. 
Veteres  auctores  illud  airoTrAn^xv,  hoc  7rxgot\v<r{» 
nominaverunt :  nunc  utrumque  7r^aXm(v  appel¬ 
lari  video 

Apoplexia  in  antiquis,  ut  in  his  nostris  tem¬ 
poribus,  saepe  tentasse  videtur.  Resolutio  nervo¬ 
rum,  inquit  Celsus,  frequens  ubique  morbus 
est :  mortes  subitae,  quae  quotidie  occurrunt, 
praesertim  in  hominibus  laute  viventibus,  ple¬ 
rumque  ad  apoplexiam  deferuntur,  quamvis 
nonnullae  oriuntur  a  vasis  magnis  sanguinem 
vehentibus  ruptis ;  ex  ruptura  in  pulmonibus 
abscessuum,  & c. 

Ad  impetus  hujus  morbi,  sexus  uterque  op¬ 
portunus  est.  Infantes  raro  affligit  apoplexia, 
sed  saepius  aetate  provectos,  ac  praecipue  post 
annum  sexagesimum. 

Hicce  morbus  interdum  subito,  saepius  lente 
adoritur,  istis  praegredientibus  signis,  gravedine, 

aurium 


*  Cblsus,  lib.  iii.  cap.  27. 

aurium  tinnitu,  vertigine,  haemorrhagia  e  nari¬ 
bus,  dolore  vehemente  temporum,  caligine  ocu¬ 
lorum,  fugace  excitate,  specie  flammularum  vel 
macularum  nigrarum,  vel  guttularum  arden¬ 
tium,  ante  oculos  volitantium,  visu  duplice,  stra¬ 
bismo  ;  aliqua  auditus  interruptione  momenta¬ 
na,  vitio  auditus  aliquo,  fugaci  cogitationis  per¬ 
turbatione,  mente  gradatim  marcente,  linguae 
vitiis,  oris,  et  superciliorum,  levi  vomitu,  aliquo 
torporis  gradu,  vel  motus  imminuti  in  extremis 
corporis  partibus,  frequentibus  incubi  ingressi¬ 
bus. 

Singula  aut  plura  horum  apoplexix  paroxys¬ 
mum  denuntiare  possunt,  non  solum  per  menses, 
sed  etiam  annos,  priusquam  is  revera  invadit; 
tamen  sxpius  ingravescunt,  donec  (licet  uti 
verbis  Van  Swieten)  Apoplectici  quasi  su¬ 
bito  ictu  prostrati  corruunt  ;  non  aliter  ac  bos, 
a  lanione  percussus  malleo,  cadit  humi  *,  vo¬ 
luntarii  motus  expertes  ;  coma,  sxpe  respiratio 
stertorosa,  tardus  arteriarum  pulsus,  plenus,  va- 

lidissimusque 


*  Comment.  Van  Swieten,  vol.  iii.  p.  250, 

lidissimusque  est;  turgidus  et  rubescens,  inter¬ 
dum  lividus  vultus,  et  in  aliis  pallidus ;  in  ex¬ 
emplaribus  quibusdam  oris  spuma,  et  distortio 
saepe.  Quandoque  per  totum  corpus  deficiunt 
sensus  ac  motus,  interdum  in  uno  altero  ve  la¬ 
tere,  et  sic  latus  quod  minus  afficitur,  convul¬ 
sionibus  affectum  Interdum  urina  stercus¬ 
que  invite  dejiciuntur;  in  casibus  quibusdam 
levis  vomitus,  in  aliis  depravatur  devorandi  fa¬ 
cultas  ;  prorumpit  sudor ;  extremae  corporis 
partes  frigescunt ;  sibi  vultus  speciem  cadavero¬ 
sam  assumit ;  et  mors  serius  ocyusve  aegrum 
infelicem  rapit.  Justa  apoplexia,  inquit  illus¬ 
tris  Heberden,  in  qua  nulla  vitae  signa  super¬ 
sunt,  p  ne  ter  motum  cordis  et  pulmonis,  raro  fit 
nisi  paucis  horis  ante  mortem.  Imperfectior 
accessio,  addit,  in  qua  tamen  sensus  omnis,  et 
vox,  et  facultas  devorandi  perierant,  non  nisi 
decimo  die  morte  finita  est  J.  Paroxysmi  be¬ 
nigniores,  si  aeger  mortem  haud  experietur,  in 

hemiplegiam 


*  Cullen’s  First  Lines . 
f  Heberden,  Com.  de  Mor.  Hist.  et  Cur. 

hemiplegiam  plerumque  desinunt,  et  perpau¬ 
ci  eorum,  bona  valetudine. 

Ubi  morbus  subito  ac  acerbe  accedit,  sa?pe 
observatur  exercitatione  vehementi  inductus  ; 
inspiratione  plena  et  diu  retenta  ;  ira  vehemen¬ 
ti ;  nimio  caloris  extrinsecus  applicato;  balneo 
tepido ;  ebrietate ;  situ  capitis  prono  ;  ligatura 
nimis  arcte  compacta  circa  collum. 

Apoplexia;  historia  haud  minus  dignabitur, 
adjiciendo  egregiam  Cullen  illustrissimi  defini¬ 
tionem. 


DEFINITIO. 

DEFINITIO. 


“  Motus  voluntarii  fere  omnes  imminuti, 
cum  sopore,  plus  minus  profundo,  superstite 
motu  cordis  et  arteriarum. 

Species  sunt  duplices  : 

I.  Idiopathica  ;  veluti, 

1.  Apoplexia  ( sanguinea ),  cum  signis  ple- 
thorae  universalis,  et  praecipue  capitis. 

2.  Apoplexia  ( serosa )  in  corpore,  plerumque 
senum,  leucophlegmatico. 

3.  Apoplexia  ( hydrocephalica ),  paulatim  a- 
doriens  mP  infantes  et  impuberes,  primum  lassi- 
tudine,  febricula,  et  dolore  capitis,  dein  pulsu 
tardiore  ;  pupillae  dilatatione,  et  somnolentia  af¬ 
ficiens. 

4.  Apoplexia  ( atrabiliaria )  in  corpore  melan¬ 
cholico. 


5.  Apoplexia 

5.  Apoplexia  ( traumatica )  a  vi  externa  me¬ 
chanica,  capiti  illata. 

6'.  Apoplexia  ( venenata )  a  potentiis  sedantibus 
interne  vel  externe  adhibitis. 

7.  Apoplexia  ( mentalis )  a  pa themate  men¬ 
tis. 

8.  Apoplexia  ( cataleptica )  musculis,  sub  ar¬ 
tuum  a  vi  externa  motu,  contractilibus. 

9-  Apoplexia  ( suffocatu )  a  potentia  externa 
suffocante. 

II.  Symptomaticae ;  veluti, 

1.  Febris  Intermittentis. 

2.  Febris  Continuae. 

3.  Phlegmasiae. 

4.  Exanthematis. 

5.  Hysteriae. 

6.  Epilepsiae. 

7.  Podagrae. 

8.  Vermium. 

9.  Ischuriae. 

10.  Scorbuti.” 


CAUSJE 

CAUSAE  PREDISPONENTES. 

'  M  >  '  /  '  i' 

Plethora  in  vasis  capitis,  quacunque  causa 
inducta,  ad  apoplexiae  impetum,  caput  magis 
opportunum  reddendo ;  eademque  datur  procli¬ 
vitas  senectute,  ad  gradus  omnes  hujus  morbi. 
Haec,  in  casibus  quibusdam,  originem  potest 
derivare  materiae  osseae  terreaeve  depositione, 
non  solum  in  vaginis  truncorum  arteriae  basili¬ 
cae,  carotidumque  internarum,  sed  etiam  per 

V 

ramos  earum. 

Haec  structura  haud  raro  evenit  aetate  provec¬ 
tis,  quae  minuendo  vim  contrahendi,  distenden¬ 
di  ac  tenendi,  ad  illas  rumpendas  opportuniores 
facit,  ex  congestione  vel  impulsu  subito  sangui¬ 
nis. ad  caput  *.  Proclivitas  interdum  haeredita- 
ria  est  Qui,  magno  capite  et  collo  brevi  prae¬ 
di  ti  sunt,  imprimis  apoplexiae  maxime  procli- 
ves ;  etiam  qui  vertiginem,  ac  aiia  queruntur, 

-  -  VsESrJi  .  -  - :  'J  .  '  '  ,  '  ;  I  J) f  « 

quae  cerebri  affectionem  denotant.  Quibus  tur- 

gidi 


*  Baillie’s  Morbid  Anatomy . 


DE  APOPLEXIA 


9 


gidi  ac  rubri  vultus,  tuto  existimemus,  ab  isto 
rubore,  congestionem  sanguinis  intra  caput  ex- 
isterc,  ut  inquit  clarissimus  Grlgory.  Obesi¬ 
tas  cert£  corpus  maxime  propensum  ad  apo¬ 
plexiam  praebet ;  aut  quia  talia  corpora  ha¬ 
beri  possunt  plena  sanguinis,  vel  ea  com¬ 
pressione  omnium  vasorum  sanguinem  vehen¬ 
tium,  in  eaeteris  partibus  corporis,  inducta*  illa 
promptius  cerebri  explet.  Temperamentum 
sanguineum  et  leucophlegmaticum,  inertia,  vic¬ 
tus  lautus,  usus  ardentium  liquorum,  et  nico- 
tianse  tabaci, mentis  anxietas,  suppressio  aut  ces¬ 
satio  haemorrhoidalis  tlux&s,  vel  alicujus  haemor¬ 
rhagiae  profluvii  soliti,  inter  causas  praedisponen- 
tes  sunt.  Alvus  adstricta  corpus  obnoxium  facit, 
plethoram  inducendo  universam  ;  et  studium  * 

B  intensum, 


*  ff  Je  connois  un  litterateur,"  dicit  Richerand,  “  qui, 
dans  la  chaleur  de  la  composition,  presente  les  symptomes 
evidens  d’une  sorte  de  fievre  cerebrale.  La  face  est  rouge 
et  animee,  les  yeux  etincelans ;  les  carotides  battent  avec 

force ; 

intensum,  etiamque  somnus  diuturnus *  *,  ca¬ 
pitis  plethoram. 

CAUSAE 


force ;  les  vernes  jugulaires  sont  gonflees ;  tout  indique  que 
le  sapg  se  porte  au  cerveau  avec  une  abondance  et  une 
rapidite  proportionnees  a  son  degrp  d5excitement,’*  Elemens 
de  Physiologie ,  tome  ii.  p.  118. 

*  e(  Dans  cette  position  horizontale,  la  determination  des 
humeurs  vers  la  tete  est  d’autant  plus  facile,  que  les  organes 
exterieurs,  dans  un  parfait  repos,  n’en  detournent  point  le 
cours.”  EUmens  de  Physiologie,  tome  ii.  p.  118. 

CAUSAE  EXCITANTES 


Sunt  omnes,  quee  cerebrum  adeo  compri¬ 
munt,  ut  vis  nervosae  impulsum,  ad  cerebrum 
transeuntis  ac  redeuntis,  impediant ;  vel  qu;e 
mobilitatem  ipsius  vis  nervosae  perdunt. 

Causa?  compressiofiis  sunt  multae  : 

1.  Vis  externa,  cranii  portionem  frangens  et 
imprimens. 

2.  Tumores,  interdum  molle ^  interdum  ossei, 
qui,  in  diversis  cerebri  ipsius  partibus,  vel  ejus 
membranarum,  formantur,  et  ad  molem  auges¬ 
cunt  tantum,  ut  ejusdem  substantiam  medulla¬ 
rum  comprimant  *. 

3.  Sanguis 


*  “  Parisiis  homo  vixit,  qui  in  propriam  calvariam  stipem 

vicatim  petebit,  cum  cerebrum  sola  callosa,  dura  meninge  teo 

.  .  #  * 

tum,  haberet.  Experimenta,  pro  exiguo  nummo,  centies  in  ejus 

cerebro 

3.  Sanguis  accumulatus  in  vasis  sanguiferis  in¬ 
tra  cranium,  et  ea  tantopere  distendens,  ut  com¬ 
primat  partem  cerebri  medullosam. 

4.  Humores  effusi  tanta  quantitate  in  varias 
cerebri  partes,  vel  cranii  cavitatem,  et  pressu- 
ram  producentes  ;  ac  quod  ad  hanc  attinet,  haec 
fluida  sunt  vel  sanguis  ex  vasis  rubris,  aut  se¬ 
rum,  aut  fluidum  caloris  expers,  maxime  ab  ex¬ 
halantibus. 

Prima  earum  ad  chirurgum  pertinet.  Secun¬ 
da  detegi,  discutive,  nequit.  Tertia  et  quarta 
sunt  frequentissimae,  etiamque  artis  medica 
propriae,  ergo,  praecipue  nostra  attentione  dig¬ 
nae. 

Quodcunque 


cerebro  facta  sunt.  Quoties  nempe  dura  mater  digito  lenis¬ 
sime  comprimebatur,  subito  mille  scintillae  ante  oculos  ho¬ 
minis  versabantur  ;  et  si  fortior  bebat  compressio,  jam  caligo 
oculos  occupabat;  si  denuo  validiori  manu  urgebatur,  in  som¬ 
num  delabebatur ;  deinde  stertebat,  donec  sola  manu  levi 
opera  apoplectico  fieret  simillimus :  sed  breve  malum,  remota 
causa,  non  tardius  recedebat;  stertore  primum  sublato,  de¬ 
inde  somno,  hinc  tenebris  discussis,  et  reddita  tandem  legi¬ 
tima  sensuum  potestate.” — Boerhaave,  Prcelect .  de  Fluider 
Nervoso . 

(juodcunque  auget  sanguinis  cursum  et  vehe¬ 
mentiam  in  arteriis  capitis,- quodcunque  ejusdem 
reditum  liberum,  a  capite  ad  ventriculum  dex¬ 
trum,  impedit,  nimium  distentionis  effusionisque 
producere  possit.  Prior  effectus,  vehementi 
exercitatione,  inducitur :  qua  venae  et  arteria' 
tantopere  premuntur,  ut  sanguis,  majore  quan¬ 
titate  et  violentia,  ad  caput  impelleretur  ;  nimii 
indulgentia  liquorum  ardentium,  gravibus  ani¬ 
mi  affectionibus  ;  externo  calore  ;  victu  nimii 
copia  assumpto,  qnod  Doctor  Fothergill  co¬ 
gitat,  aortam  comprimendo,  inducere  apoplexi¬ 
am  *  ;  sed  noster  clarissimus  Grerory  putat 
ejus  effectus  potius  pendere  e  stimulo  corpori  ad¬ 
hibito. 

Morgagni  calidas  tempestates  narrat,  quae 
subitb  frigidis  successerunt,  humidisque  diu  con¬ 
tinuatis,  Paduae,  haud  parum  inopinatas  lethales- 
que  apoplexias,  concitasse  j\ 

Ista? 


*  London  Mcd.  Obs.  and  Inq.  vol.  vi. 
t  Morgagni,  De  Sedibus  et  Causis  Morb. 

Istas  causae,  sanguinis  reditum  a  capite  ad  tor- 
dis  dextrum  ventriculum,  & c.  impediunt,  ac 
hunc  morbum  saepius  inducere  valeant. 

].  Pronus  situs  capitis  diuturnus,  in  quo  san¬ 
guinis  gravitas,  auget  impetum  ejus  arteriis. 
Morgagni  memorat  casum  hominis,  bonam 
temperiem  habentis,  qui  multa,  nicotiana  taba¬ 
co  usus  est,  ac  subito  corruebat,  calceamenta  fi¬ 
bulans,  ac  horae  quadrante  mortuus  est. 

2.  Ulla  obstructio  venarum  sanguinem  vehen¬ 
tium  a  capite  ad  dextrum  ventriculum,  qualis 
ex  nimis  arcta  circa  collum  ligatura,  quae  com¬ 
primit  venas  multd  magis  quam  arterias,  ex  po¬ 
lyposis  concretionibus  in  superiore  cava,  vel 
ventriculo  dextro  *. 

S.  Quicquid  libero  sanguinis  per  pulmones 
circuitui  obstat.  Ad  finem  omnis  expirationis, 
reditus  sanguinis  ex  capite  non  tam  facilis  est, 
quia  collapsus  pulmonum  status,  objiciens  per 
eos  libero  sanguinis  meatui,  congestioni  ejusdem 

favet 


*  Medici  nunc  credunt,  illos  post  mortem  gigni. 

favet  in  dextris  cordis  cavitatibus,  quae  ad  ve¬ 
nam  superiorem  cavam,  venasque  jugulares  in¬ 
ternas,  &c.  tenduntur.  Inspiratio  diu  retenta,  ta¬ 
lem  obstructionem  efficit,  ut  non  solum  vultus 
ruborem,  ac  plenitudinem  vasorum  omnium  ca¬ 
pitis  et  colli  excitet,  sed  periculosam  sangui¬ 
nis  accumulationem  in  cerebri  vasis,  ac  etiam 
rupturam.  Omnes  validi  musculorum  nixus 
inspirationem  longam  ac  continuatam  deside¬ 
rant,  et  hinc  causae  apoplexiae  excitantes. 

Morgagni  casum  commemorat  viri  plethorici, 
qui  subitd  gravissimo  apoplexiae  genere  corri¬ 
piebatur,  nitentis  dejicere,  et  alium  ab  Adolpho, 
apoplexiam  foeminarp  in  partu  improprie  ni¬ 
tentem  corripere  ;  etiam  omnes  ea;  cantoribus  ac 
tibicinibus  propriae,  et  quae  ex  sternutatione,  aut 
risu,  oriuntur,  mihi  videntur  ad  plenam  inspi¬ 
rationem  diu  continuatam  attribuendae. 

Causis,  quae  apoplexiam  inducunt  cerebri 
compressione,  observatis  ;  nunc  ad  illas  veniam, 
quae  vis  nervosae  mobilitatem  frangendo  agunt. 
Fumi  ex  combustione  carbonis,  hydrargyri, 

plumbi 

plumbi  ac  antimonii,  orientes,  in  pulmones  as¬ 
sumpti  ;  opium,  atropa  belladona,  hyoscyamus 
niger,  njcotiana  tabacum,  conium  maculatum, 
prunus  lauro-cerasus  ingestus  in  ventriculum  $ 
et  frigus,  concussio,  et  electrica  fluida,  cor¬ 
pori  applicata  ;  etiamque  quasdam  animi  per¬ 
turbatio,  ut  tristitia,  vel  desperatio,  apoplexiam 
producit  ;  porro,  quodcunque  idoneam  oxygenii 
quantitatem,  ad  pulmones  impedit,  ut  aerem 
parum  continentem  hujus  principii  spirando, 
vel  gasa  omnino  carentia  eodem,  hujus  ordinis 
sunt.  Quae  saepe  tam  potentia  sunt,  ut  subito 
hominem  extinguunt ;  quorum  effectus  ad  apo- 

M  _  *  »•  * 

plexiam  licet  tuto  deferamus. 

Apoplexia  est  saepe  indicium  aliorum  morbo¬ 
rum,  ut  epilepsiae,  hysteriae,  podagrae,  vermi¬ 
um,  scorbuti,  ischuriae,  phlegmasiae,  exanthe¬ 
matis,  febris  continuae,  et  intermittentis.  Non¬ 
nulli  illorum  videntur  cerebrum  premere,  alii 
mobilitatem  vis  nervosae  frangunt. 


CADA, 

CADAVERUM  INSPECTIO. 

Inspectus,  quos  corporum  incisiones  apoplec- 
ticorum  praebent,  plurimi  sunt.  Divisioni  pe¬ 
ricranii,  magnum  sanguinis  profluvium  ex  vasis 
occipitalibus,  frontalibusque,  saepe  sequitur. 
Cranio  sublato,  dura  mater,  cum  sanguine  flue- 
cnte  ex  ejusdem  sinibus,  fere  semper  videtur, 
cum  majore  minoreve  plenitudine  vasorum 
sanguinem  vehentium,  in  nonnullas  partes  cere¬ 
bri,  vel  membranarum  ejus.  Sanguis  plerum¬ 
que  repentur  effusus  in  cerebri  substantiam,  in 
ventriculos  ejus,  etiamque  superficiem,  et  inter¬ 
dum  in  canalem  spinalem. 

EtYusio  serosa  plerumque  in  ventriculis  inve¬ 
nitur,  etiamque  super  cerebri  superficie,  ali¬ 
quando  in  tubo  cervicali.  Ex  sanguinis  et  seri 
effusione  constat  illa  celeberrima  antiqua  apo¬ 
plexiae  distinctio,  in  sanguineam  et  serosam; 
quam  distinctionem,  nonnulli  negant  auctores; 
alii  approbant  serosam  tantum  levem  varietatem 

C 


sanguineae 

sanguineas.  Haec  divisio,  inquit  Cullen,  in 
praxi  applicari  non  potest  medicinae,  cum  uti¬ 
litate  magna  ;  quia  utraque  species  possit  saepe 
originem  habere  ex  causa  eadem,  quae  est  ple- 
thora  venosa,  et  igitur  postulans  fere  eundem 
tractandi  modum.  In  quibusdam  vehementi¬ 
bus  exemplis,  nihil  repertum  fuit,  distentionem 
praeter  sanguine  omnium  vasorum  in  cranii  ca¬ 
vitate  ;  minuta  vasa  etiam,  quae  vix  possunt  an¬ 
tea  percipi,  videbantur  maxima  et  turgida. 

Docent  multae  dissectiones,  statum  apoplec- 
ticum,  gradu  pressurae,  casu  comprimente  pro¬ 
ducto,  niti;  vel  diversa  proclivitate  cerebri,  in 
variis  hominibus,  effeci  pressura  ;  hac  dissimili¬ 
tudine  pronitatis  sola  possimus  explicare,  mag¬ 
nam  magnitudinis  differentiam,  in  causis  exci¬ 
tantibus  apoplexiae  ;  quia  in  uno  statu  inveni¬ 
mus,  cochlearia  duo  mortem,  spatio,  circa  quin¬ 
que  horarum,  inferre  ^  ;  et  in  alio,  hominem 
quinque  annos  viventem  post  apoplexiae  impe¬ 
tum, 

- — - - — _ _ 


^  Morgagni,  Epist.  3 .  art.  24. 

tum,  cum  hiatu  in  dextro  cerebri  hemisphae¬ 
rio,  satis  magno,  sex  sanguinis  uncias  continu¬ 
isse  *. 

Ubi  sanguis  efflistis  fuit,  coagulatus  saepius, 
et  quantitate  magni  plerumque  reperitur  ;  in¬ 
terdum  occupans  diversas  cerebri  partes, et  cere¬ 
belli  capitis  ejusdem. 

Doctor  Cheyne  ait,  luemorrhagiam  constare 
magna  simultaneaque  actione  minutarum  arte¬ 
riarum  hemisphaerii, vel  encephali  totius  actione, 
quam  hae  arteriae,  utcunque  validae,  sustinere  non 
possunt,  sine  vaginarum  laceratione  f .  Cerebri 
textura  in  vicino  ex  pressura  ssepe  magnoper£ 
laesa  est;  et  in  quibusdam  casibus  fructibus  si¬ 
milis  fracidis.  Extravasatio  fere  posita  est  in 
portione  medullosa  hemisphaerii  unius,  et  saepe 
juxta  ventriculos  laterales,  ita  ut  sanguinis 
quantitas,  in  unam,  vel  ambas  harum  cavitatum, 
eodem  tempore,  eruperit. 

Hic 


•  AB3RNETHY,  On  Injuries  of  the  II e  ad,  p.  21. 
Ciievne’s  Cases  of  Apoplcxy  and  Lethargi/. 

*  Haec  a  Morgagni  illustrari  possit,  casu  se¬ 
quente.  “  Bajulum,  annum  agentem  quadra¬ 
gesimum,  lacertosum,  qui  nullum  unquam  dice¬ 
batur  morbum  passus, noctu, hora  quarta,  interfe¬ 
cerat  apoplexia.  Cranio  admoto,  hemisphaerium 
dextrum  inchoatam  sub  tenui  meninge  effusio¬ 
nem  sanguinis  ostendebat,  ea  parte  qua  sinistrum 
ad  anteriora  contingit :  vasa  quoque  turgidiora, 
quam  sinistrum.  In  hoc  tamen,  cujus  propte- 
rea  vasa  erunt  minus  turgida,  magna  intus,  qua¬ 
si  in  medio,  latebat  caverna,  in  medullari 
substantia,  secundum  longitudinem  excavata, 
nigerrimo  semiconcreto  sanguine  plena.  Ejus 
parietes  cavernae  non  modo  erant  passim  lacera¬ 
ti,  sed  per  foramen,  digiti  apicem  admittens, 
pertuso  corpore  striato,  in  ventriculum  sinis¬ 
trum  patebant :  hac  via  multum  sanguinolen¬ 
tum  serum  pervasisse  videbatur,  quod  eum  ven¬ 
triculum,  et  dexterum  quoque,  disrupto  septo 
lucido,  opplebat 

Quidam 


*  Morgagni,  Epist.  3.  art.  4 

Quidem  mortui  sunt  subito  de  apoplexia,  ct 
nihil  visum  est,  prceter  seri  effusionem,  inter¬ 
dum  cum  plenitudine  vasorum  majore,  et  ple¬ 
rumque  statu  cerebri  flaccido.  Morgagni  ca¬ 
sum  memorat  ex  Valsalva,  publici  professo¬ 
ris  juris,  cujus  faciei  color  ruber  ad  plumbum 
vergens,  zetas  autem  annos  circiter  sexaginta, 
questus  ad  mensem  de  stomachi,  sive  debilitate 
quadam,  sive  dolore,  quo  ejus  vires  adeo  infir¬ 
mabantur,  ut  in  ambulatione  vel  brevi,  saepius 
quiescere  cogeretur;  quiete  enim  levabatur; 
cum  forte,  die  quarto  post  primum  lunae  Mar¬ 
tii  quadraturam,  flante  austro,  in  amplissima  se¬ 
deret  Basilica  Sancti  Petronii,  repente  cum  in¬ 
condito  ululatu,  et  peculiari  quadam  corporis 
contorsione  cecidit.  Facies  multum  livebat, 

9 

spuma  circa  os  erat,  ex  alvo  faeces  prodibant, 
nullus  edebatur  motus.  Itaque  intra  horulam 
mortuus  est.  Dum  e  cranio  cerebrum  exime¬ 
batur,  mediocri  serum  copia  exibat.  Vasa  ce¬ 
rebri  sanguifera,  non  valde  turgida:  ad  nonnul¬ 
lorum  autem  latus  erat  concretio  seri  gelatino¬ 
sa,  Meninx  tenuis  facile  separabatur.  Cere¬ 
brum 

brum  universum  valde  flaccidum,  et  colore  cfua- 
si  diluto,  in  lateralibus  ventriculis,  serum  habe¬ 
bat,  copia  vix  notatu  digna,  sapore  autem 
salso. 

Cerebri  substantia  saepe  est  inusitate  firma, 
ulcera  etiam  in  ea  inventa  fuerunt.  Plexus 
choroides  distenti,  et  interdum  circuli  aquei, uva¬ 
rum  similes,  observati  sunt  ;  etiamque  tumores 
cerebri,  cerebelli,  medullae  oblongatae,  glan¬ 
dulae  pinealis,  durae  matris,  varii.  Porro,  ar¬ 
teriae  cerebri  conversae  sunt  in  os,  et  concretio¬ 
nes  polyposae  repertae  fuerunt  in  sinibus,  et  osseae 
laminae  in  partibus  durae  matris  diversis.  Causae 
aliae  sunt,  quae  hunc  morbum  excitare  dicuntur, 
tales  ut  conversio  haud  parvi  partis  falcis  in  os,- 
8cc.  Quandoque  vero,  inquit  illustris  Sau- 
vages,  nullum  est  vitium  conspicuum,  nec  in  ce¬ 
rebro,  nec  in  cerebello.  Putat  Morgagni,  pe¬ 
ricardium  semper  praeter  solitum  quantitatem 
liquoris  in  hoc  morbo  continere. 

In  apoplexiae  incisionibus,  ait  Cheyne,  saepe 
invenimus  jecur  valde  morbosum. 

DIAGNOSIS. 

Nonnulli  affectus  sunt,  qui  a  quibusdam 
auctoribus,  pro  apoplexia  sumuntur  *,  ut  Syn¬ 
cope,  Paralysis,  Epilepsia,  Ebrietas,  Somnus 
profundus,  Carus,  Cataphora,  Coma,  et  Lethar¬ 
gus.  Proximi  horum  quatuor,  differentes  ab 
apoplexia  in  gradu  tantum,  in  definitione  ejus 
includuntur  Doctore  Cullen.  Syncope  ab  apo¬ 
plexia  distinguitur  motu  cordis  imminuto,  vel 
interdum  quiescente  in  illo  ;  dum  actio  cordis  et 
arteriarum  manet  in  hoc.  Paralysis  et  apo¬ 
plexia,  tantum  gradus  diversi  sunt  ejusdem 
morbi.  Proximam  distinguimus  ab  sensibus  ac 
motibus  voluntariis  totis  quodammodo  immi  ¬ 
nutis  ;  dum,  in  paralysi,  ista  imminutio  tantum 
partim  accedit.  Epilepsia  dignoscitur,  convul- 
sivis  artuum  motibus,  et  corporis  trunci,  muscu¬ 
lis  faciei  et  oculorum  multum  affectis,  varias  et 

vehementes 

vehementes  vultus  contortiones  exprimentibus. 
“  Apoplexia/’  ait  Sauvages,  “  per  artuum 
omnium  laxitatem  distinguitur  ab  epilepsia*.” 
Sopor  discrimen  nullum  praebet,  quoniam  com¬ 
munis  est  utrique.  Medicis  quibusdam  ebrietas 
pro  apoplexia  habita  est,  quod  orta  ex  causis  et 
signis  ebrietatis  apoplexiae  similibus  :  praeterea 
docent  observationes  multae,  ut  profundus  som¬ 
nus,  priorem  saepe  comitans,  aegrum  miserum 
extinguit.  Hinc  difficultas  magna  semper  ex- 
istit,  signis  certis  unum  ab  altero  distinguere  ; 
tamen  habitum  pristinum  investigando  aegri,  et 
res  antecedentes,  habere  possumus  aliquam  vi¬ 
tii  suspicionem,  sed  proni  sumus  decipi.  Apo¬ 
plexia  distinguitur  difficillime  a  somno  profun~ 
do,  Van  Swieten  dixit  se  novisse  strenuissi- 
mum  bellatorem,  qui,  in  urbe  obsessa,  per  qua- 

, .  i  v..  j'  -  ■ 

draginta  et  octo  horas  nullum  somnum  ceperat ; 
tandem,  pallio  involutus,  humi  procubuit,  medi¬ 
us  inter  bina  tormenta  bellica,  ex  quibus  globi 

missiles 


Sauvages,  Nosologia  Methodica,  vol.  i. 

missiles  majores  projiciebantur  continuo  ;  ta¬ 
men  nec  turba  circumstrepentium  militum,  nec 
horrendi  et  continui  fere  machinarum  ignivoma- 
rum  fragores,  illum  a  placidissimo  somno,  quo 
pet  decem  horas  fruebatur,  excitare  potuerunt. 
“Vidi,”  inquit,  “  aliquot  casus,  ubi,  dum  in  lecto 
vasa,  ferventi  aqua  plena,  sub  stragulis  reposu¬ 
erant,  ut  ab  acerrimo  frigore  homines  se  defen¬ 
derent,  crura  miserrime  combusta  fuerant,  abs¬ 
que  eo  quod  evigilassent,  per  tantum  dolorem, 
profundo  tali  somno  sepulti.” 


i 

CAUSA  PROXIMA. 

u  Si  considerentur  illa,  quae  circa  encepha¬ 
li  functionem  et  usum  in  physiologia  demon- 
strantur,  patebit  satis,  ad  sensuum  et  motuum 
voluntariorum  in  nobis  exercitium,  requiri  tenu¬ 
issimi  fluidi  liberum  iter  ab  encephalo  per  ner¬ 
vos  ad  organa  sensuum  et  musculos,  ut  causa 
muscularis  motus  ad  musculos  derivari  possit,  et 
mutatio  ultimae  superficiei  nervorum  sentienti¬ 
um,  ab  objectis  sensibilibus  facta,  propagari  va¬ 
leat  ad  sensorium  commune*.”  Ac  memoria 
tenemus  esse  apoplexiam  eum  morbum,  in  quo 
omnes  sensus,  pariter  externi,  internique,  et  toti 
motus  voluntarii,  tantummodo  imminuti  sunt. 
Causa  proxima  in  omnibus  apoplexiis  esse  ea¬ 
dem  videtur,  nempe  impedimentum  ad  motum 
nervosae  vis  ad  et  ex  encephalo.  Causae  exci¬ 
tantes,  quae  sunt  plurimae,  et  saepe  variae,  hoc 
impedimentum  producunt,  duobus  modis,  mobi¬ 
litatem  vis  nervosae  premendo,  ac  rumpendo. 

PRO- 

' - -7 - 

PROGNOSIS. 

Medici  in  omni  aevo,  apoplexiam  semper 
esse  periculosam  agnoscunt,  cujus  causa,  inquit 
illustris  Heberden,  interdum  est  adeb  potens, 
ut  cordis  quoque  et  pulmonis  motum  deleat,  et 
mortem,  momento  temporis,  arcessat.  Raro  oc¬ 
cidit,  primo  impetu,  paroxysmus  apoplecticus  ; 
etiamque  raro  sine  paralysi  desinit. 

Hemiplegia,  notat  Doctor  Baillie,  qua?  pene 
est  hujus  morbi  effectus,  si  a?ger  vivat  aliquam¬ 
diu  post  ejus  impetum,  est  plerumque  super  ad¬ 
verso  latere  ab  eo  cerebri  in  quo  effusio  sangui¬ 
nis  videtur.  Apoplexia,  in  quibusdam  paucis 
exemplis,  non  in  morte,  sed  in  sanitate  finita  est. 
Autem  ubi  haec  etiam  accidit,  vel  ubi  hemiple¬ 
gia  relicta  sit,  aeger  est  reditui  proclivior  ;  et  qub 
paroxysmi  frequentiores  adorti  sunt,  eo  citius 
et  certius  novus  impetus  est  cxpectandus.  Ab 
aegri  aetate,  a  statu  corporis,  a  signorum  vehe¬ 
mentia  antecedentium,  a  natura  causarum  exci¬ 
tantium, 

tantium,  ab  indiciorum  severitate,  a  morbi  diu¬ 
turnitate,  ac  remediorum  effectibus,  de  eventu 
iiqpetus,  possumus  judicare. 

Si  aeger  est  aetate  provectus,  et  corpore  effeto, 
vel  si  magno  capite  aut  brevi  collo  instructus 
sit,  et  obesitati  propensus,  infausta  erit  progno¬ 
sis.  Quo  majore  plethora  capitis  erit,  tanto  ma¬ 
gis  infelix  erit  terminatio.  Eventus  nititur 
haud  parum  natura  causarum  excitantium.  Si 
ab  exercitatione  vehementi  oritur,  vel  magna 
ira,  vel  magna  vocis  contentione,  raro  discuti¬ 
tur  ;  sed  saepius,  si  fuerit  frigoris  effectus,  po¬ 
dagrae  vel  hysterice.  Ubi  coma  profundum,  spu¬ 
ma  oris,  respiratio  stertorosa,  evacuatio  urinae  et 

-i 

stercoris  invita,  extremitates  frigidae,  deglutitio 
impedita,  sudores  gelidi  et  glutinosi  apparent, 
ista  sunt  praenuntia  mortis.  Si  febris  in  hoc  mor¬ 
bo  accedit,  putabatur  signum  faustum  ab  Hippo¬ 
crate,  et  aliis  antiquis,  tanquam  recentibus 
medicis ;  sed  illust.  Morgagni  et  Heberden 
alioquin  putant.  Prior  ait,  nec  profuit,  quam¬ 
vis  statim  ab  ipso  initio  se  prodens,  pulsus  fe¬ 
brilis,  et  fortasse  febris,  quam  symptomatum 

eadem 

eadem  hora  nonnunquam  observata  remissio,  et 
deinde  intensio  subindicabant ;  imd  vehementer 
obfuit,  sanguine  videlicet  magis,  et  valentius 
agitato,  impulsoque. 

Apoplectici,  notat  Heberden,  qui  prope  ab¬ 
sunt  a  morte,  in  spirando  ambas  buccas  inflare 
solent.  Si  morbus  non  fit  levior,  ante  diem  ter¬ 
tium  mors  instat.  Corporis  status  inductus  ab 
depletionum  usu,  nostram  prognosin  haud  parum 
afficit ;  etiamque  certae  spontaneaeque  evacua¬ 
tiones,  quaedam  restitutio  fluxuum  haemor- 
rhoidalium  et  menstrualium,  haemorrhagia  e  na¬ 
ribus,  &.c.  Ubi  aeger,  post  illa,  usum  sensuum 
gradatim  coepit  recuperare,  et  extremae  corporis 
partes  calorem  suum  resumere,  et  signa  omnia 
declinare  coeperunt  ;  tunc  terminationem  be¬ 
nignam  licet  nobis  sperare.  Post  sanguinis  mis¬ 
sionem,  ait  Celsus,  si  non  redit  et  motus  et  mens, 
nihil  spei  superest ;  si  redit,  sanitas  quoque 
prospicitur. 


RATIO 

A  magno  periculo  apoplexiae  paroxysmum 
comitante,  medici  recte  eidem  statim  occurrere 
conantur ;  et  ut  omnes  causae  excitantes  produ¬ 
cunt  morbum,  vel  pressuram  encephalo  inducen¬ 
do,  vel  impediendo  motum  vis  nervosse,  hinc 
ratio  medendi  naturaliter  se  in  tres  indicationes 
separat : 

I.  Morbi  accessionem  depellere  ; 

II.  Compressionem  cerebro  tollere  ;  et 

III.  Cerebri  inertiam  excitare. 

v  .„.s 

Prima  est  indicatio  maximi  momenti,  et  op¬ 
time  effecta  est,  causas  praedisponentes  excitan- 
tesque  fugiendo  ;  nam  signa,  quae  proclivitatem 
apoplexiae  ostendunt,  impetum  ejus  praecedunt, 

in  omnibus  fere  casibus,  quorum  scientia  medi¬ 
co  haud  parum  proderit.  Invenimus  Boer- 
haavi  doctum  commentatorem,  se  exprimen¬ 
tem  hisce  verbis.  “  Haec  signa  maximum  usum 
habent.  Raro  enim  apoplexia,  absque  ullis  sig¬ 
nis,  opprimit,  nisi  fiat  a  subita  ruptura  vasorum, 
caeteroquin  semper  fere  praecedunt  quaedam, 
quae  docent  manifeste,  quod  incipiant  turbari, 
vel  saltem  minus  expedite  peragi  encephali  func¬ 
tiones.  Verum  saepe  haec  adeo  levia  apparent, 
ct  aegris,  et  medicis  minus  peritis,  vel  non  satis 
attentis,  ut  negligantur,  tuneque  tarde  medela 
saepe  adhibetur  natae  apoplexiae,  quae  caveri  po¬ 
tuisset 

Haec  indicia,  vel  conditio  plethorica  vasorum 
inter  cranium,  ex  qua  derivantur,  possunt  sum- 
moveri,  exercitatione  idonea,  diaeta  ac  vestitu, 
stercorum  evacuatione,  sanguinis  detractione, 
et  setaceo  vel  fontanella  in  collum  inserta.  Ex¬ 
ercitationum  omnium,  quibus  uti  debemus, 

equitatus 


•  Van  Swieten,  sect,  1020. 

equitatus  optima  est,  quibus  vertigo  non  est,  et 
ambulatio  levis  senibus,  ac  praecipue  plethoricis. 
Diaeta  tenuis  adhibenda  est,  ex  iis  confecta,  quae 
minus  alunt.  Liquida  nimia  cavenda,  quia 
magna  quantitate  assumpta,  statum  plethoricum 
augere  tendunt.  Omnes  potiones,  cibosque  sti¬ 
mulantes  sedulo  fugiendum  est/  etiamque  car¬ 
nem  inter  ccenarn.  Vestitus  debet  ad  aeris  tem¬ 
periem  accommodari/  absque  frigoris  vel  calo¬ 
ris  summo.  Impedita  perspiratio  cavenda,  et 
pedes,  a  humiditate  tuendae.  Ubi  plenitudo 
insolita  manifesta  est  in  vasis  sanguineis  capitis, 
alvi  dejectiones  recte  adhibentur  :  sed  Cullen 
existimat,  ut  cum  haud  turgida  species  videtur/ 
deinde  frequens  repetitio  ex  intestinis  evacua¬ 
tionum,  corpus  nimium  enervat ;  et  ad  apo¬ 
plexiam  praevertendam  melius  erit,  alvi  statum/ 
plerumque  ordinatum  ac  solutum,  lenibus  laxan¬ 
tibus,  servari.  Topica  sanguinis  detractio  est 
prophylacticon  bonum ;  sed  fortasse  generalis,* 
non  est  adeo  utilis,  nisi  cum  impetus  statim  de¬ 
nuntiatur.  Fontanella  vel  setaceum,  prope  ca¬ 
put,  optimo  jure,  commendatur.  Qyum  utcun¬ 
que 

que  istae  rationes  neglectae  sunt,  vel  ubi  valida 
causa  excitans  admota  fuit,  et  apoplexia  inducta 
est,  tunc  indicatio  secunda  tentanda  ;  sanguinis 
fluxu,  catharticis,  vesicatione,  &c.  Necesse  est, 
quamcunque  ligaturam  possit  esse  circa  collum, 
eam  stati m  solvere;  nonn unquam  enim  hoc  morbo 
adveniente,  “  collum  adeb  tumet,”  ait  Heber- 
den,  “  ut  ab  arctiore  quovis  vinculo  strangulatio¬ 
nis  periculum  instaret.”  Sustinendus  est  a:ger 
in  positione  erecta,  vel  semiprona  ;  frigidus  aer 
admittendus,  ac  omnes  adstantes  otiosi  removen¬ 
di.  His  peractis,  sanguis  mittendus  est  ;  et  in 
omnibus  casibus,  ubi  habitus  plethorici  signa 
paroxysmum  praegressa  sint,  is  eliciendus  est 
abunde  citoque  ex  brachio,  aut  arteria  tempo¬ 
rali,  cum  ramus  satis  magnus  detegi  potest. 
Operatio  venam  jugularem  scindendi  commen¬ 
data  est  a  quibusdam  auctoribus,  sed  cx  pericu¬ 
lo  quod  ligaturam  comitatur,  applicatam  ad  hae¬ 
morrhagiam  reprimendam,  ea  non  uti  debemus. 
Doctor  Fothergill  sanguinis  detractioni  in 
hoc  morbo  obstat,  sed  ex  encephali  specie  apo- 
plectici  non  praxi  huic  assentior.  Sanguis  etiam 

temporibus  hirudinibus  eVfcuclfrbit  ulis  detrahi 
posset. 

Idoneis  evacuationibus  his  inodis  effectis,  si 
devorandi  facultas  manet,  acria  cathartica  reme¬ 
dia,  ut  aloes,  convolvulus  jalapa,  calomelas,  con¬ 
volvulus  scammonia,  et  extractum  colocynthi¬ 
dis,  debent  adhiberi,  in  portionibus  partitis,  in¬ 
tervallis  propriis,  nisi  vomitum  movent.  Sed  si 
Tis  degiutiendi  est  perdita,  adhibenda  acria  ene- 
mata,  ut  dejectiones  plenas  producant.  Ampla 
vesicatoria  pariter  debent  capiti  colloque  affigi  ; 
et  obbas  aqua  calida  repletae,  vel  lateres  calidi 
pedibus.  JEger  debet  manere  in  positione  supra 
praescripta  aliquandiu  sine  motu.  Vomitu  utun¬ 
tur  medici  quidam  ;  noster  Cullen  nunquam 
emetico  usus  est,  e  metu  sanguinem  nimio  im¬ 
petu  ad  caput  impellendi.  Morgagni  senten¬ 
tiam  eandem  habet  de  emeticorum  effectibus ; 
et  ille  casum  narrat,  ubi  post  vomitus  agitatio¬ 
nem,  repetebatur  impetus,  vehementius  quam 
prior,  ut  sic  vocis  defectus,  et  stertorosa  respira¬ 
tio  accedebat;  et,  juncta  cum  violentis  convul¬ 
sionibus  et  corporis  nisibus,  mors  paulo  post  se¬ 

cuta  est.  Clarissimus  GrEgory  putat  vomitum 
remedium  ambiguum  ;  etiam  ubi  accedit  pa¬ 
roxysmus  post  coenam  plenam :  monet  autem 
emetica  qua?  subit6  vomitum  excitant,  posse  ad¬ 
hiberi,  cum  plus  periculi  ex  ventriculi  disten¬ 
tione,  quam  ex  actione  vomendi,  timemus.  Apo¬ 
plexia  oriri  fertur,  ex  causa  alia  quam  compres¬ 
sione,  cum  ex  usu  narcoticorum,  Scc.  accedit. 

Indicatio  tertia  consequi  posset,  stimulantia 
in  dosibus  magnis  et  frequentibus^idhibendo;  sed 
priusquam  exhibitio  eorum,  emeticum  datum 
fuit,  si  venenum  in  ventriculum  recente  recep¬ 
tum  fuerit  ;  et  ven  resectio  a  C  ulle  no  commen¬ 
datur,  congestionem  capitis  relevare.  Stimulantia 
usitata  spiritus  Gallicus,  aether  sulphuricus,  am- 
monia,  alcohol,  semina  sinapeos,  raphanus  rusti¬ 
canus,  &lc.  in  ventriculum  assumpta,  et  frictiones 
cum  muriate  sodae,  aquae  profusio  frigidae  super 
quasdam  corporis  partes,  vel  corporis  totius  lava¬ 
tio,  arida  frictio  cum  lana,  &c.  extrinsecus  ap¬ 
plicata. 


In 


36 


DE  APOPLEXIA. 


In  his  remediis  adhibendis  aliquandiu  persis¬ 
tere  debemus,  quamvis  pulsus  et  respirationis 
cessatib,'1  et  frigiditas  corporis,  mortis  speciem 
praebuerunt ;  experientia  enim  docuit,  corpus 
humanum,  omnes  functiones  vitales  ejus  inter¬ 
ruptas  habens,  ad  vitam  restitui  posse. 


